ഔഷധ കഞ്ഞിയും ഇലക്കറികളും ശരീരം ബലഹീനമായി തീരുന്ന കാലമാണ് കര്ക്കിടകം. വേനല്ക്കാലം. അതേതുടര്ന്നു വരുന്ന മഴക്കാലത്ത് ശരീരബലം വീണ്ടും കുറയുകയും രോഗപ്രതിരോധശേഷിയും ദഹനശക്തിയും കുറയുകയും ചെയ്യുന്നു. പകര്ച്ചവ്യാധികളുള്പ്പെടെ അനേകം രോഗങ്ങളുണ്ടാകാന് സാധ്യതയുള്ള കാലമാണിത്. കര്ക്കിടക മാസത്തില് വാതം വര്ധിക്കുകയും, വാതരോഗലക്ഷണങ്ങള് കൂടുതലായി പ്രകടമാകുകയും ചെയ്യും. എളുപ്പം ദഹിക്കുന്ന നന്നായി വേവിച്ച, ദഹനശക്തിവര്ധിപ്പിക്കുന്ന, രോഗപ്രതിരോധശേഷി കൂട്ടുന്ന ആഹാരമാണ് ഇക്കാലത്തുപയോഗിക്കേണ്ടത്. രോഗപ്രതിരോധശേഷി വര്ധിപ്പിക്കാന് സഹായിക്കുന്ന ഔഷധ കഞ്ഞിയും ഇലക്കറികളും. 1. ചെത്തിവേര് ചെറൂളവേര് കഞ്ഞി 1. ചെത്തിവേര് 2. ചെറൂളവേര് 3. താര്താവല് 4. മൂവിലവേര് 5. ഓരിലവേര് 6. ഞെരിഞ്ഞില് 7. അമ്ബഴത്തിന്റെ വേര് 8. ചുക്ക് തയാറാക്കുന്ന വിധം ചേരുവകളെല്ലാം കൂടി 15 ഗ്രാം എടുത്ത് ഒന്നര ലിറ്റര് വെള്ളത്തില് തിളപ്പിച്ച് അല്പം വറ്റിച്ച് കഷായമാക്കുക. അതിലേക്ക്് 60 ഗ്രാം ഞവരയരി വേവിച്ച് കഞ്ഞിയാക്കുക. 2. ഓരില വേര് കഞ്ഞി 1. കഷായം തയാറാക്കാന് 2. ഓരില വേര് 3. ചെറൂള 4. കൂവളത്തിന് വേര് 5. മലര് ദശമൂലം കഷായം തയാറാക്കാന് 6. കൂവളം 7. കുമിഴ് 8. പാതിരി 9. പയ്യാഴാന്ത 10. മുത്ത 11. ഓരില 12. മൂവില 13. വെണ്വഴുതിന 14. ചെറുവഴുതിന 15 എന്നിവയുടെ വേരും ഞെരിഞ്ഞിലും ചേര്ന്നതാണ് ദശമൂലം. തയാറാക്കുന്ന വിധം ദശമൂലം കഷായം വച്ച് അതില് കഞ്ഞിവച്ച് ആട്ടിന് പാല് ചേര്ത്ത് കഴിക്കാം. ഓരില വേര്, ചെറൂള, കൂവളത്തിന് വേര്, മലര് ഇവയിട്ട് കഷായം വച്ച് അതില് കഞ്ഞി വച്ച് കഴിച്ചാല് കുറുകുറുപ്പോട് കൂടിയ ചുമയ്ക്ക് ശമനമാകും. ചേരുവകളെല്ലാം കൂടി 15 ഗ്രാം മരുന്ന് ചേര്ത്ത് 60 ഗ്രാം ഞവരയരി വേവിച്ചാണ് കഞ്ഞി തയാറാക്കേണ്ടത്. 3. തിപ്പലി കഞ്ഞി 1. തിപ്പലി 2. കാട്ടുതിപ്പലി 3. കാട്ടുമുളകിന് വേര് 4. കാട്ടുതിപ്പലി വേര് 5. ചുക്ക് തയാറാക്കുന്ന വിധം തിപ്പലി, കാട്ടുതിപ്പലി, കാട്ടുമുളകിന് വേര്, കാട്ടുതിപ്പലി വേര,് ചുക്ക് എന്നിവ പഞ്ചകോലം എന്നറിയപ്പെടുന്നു. ഈ മരുന്നുകള് 15 ഗ്രാം അളവില് ഒന്നര ലിറ്റര് വെള്ളത്തില് തിളപ്പിച്ച് കുറച്ച് വറ്റിച്ച് കഷായമാക്കുക. ഇതിലേക്ക് 60 ഗ്രാം ഞവരയരി വേവിച്ച് കഞ്ഞി തയാറാക്കുക. നീര്ക്കെട്ടോടു കൂടിയ അനേകം രോഗങ്ങളുടെ ആദ്യ അവസ്ഥയില് ഈ കഞ്ഞി ഔഷധമായി നല്കാറുണ്ട്. 4. ചുക്ക് തിപ്പലി കഞ്ഞി 1. ചേരുവകള് 2. മുന്തിരിങ്ങ 3. നറുനീണ്ടിക്കിഴങ്ങ് 4. മലര് 5 ചുക്ക് 6. തിപ്പലി തയാറാക്കുന്ന വിധം നറുനീണ്ടിക്കിഴങ്ങ്, മലര്, ചുക്ക്, തിപ്പലി ഇവ 15 ഗ്രാം ചേര്ത്ത് ഒന്നര ലിറ്റര് വെളളത്തില് തിളപ്പിച്ച് കഷായമാക്കുക. കഷായത്തിലേക്ക് 60 ഗ്രാം ഞവരയരി വേവിച്ച് കഞ്ഞി തയാറാക്കി, തേന് ചേര്ത്തുപയോഗിക്കണം. 5. ചെറുപയര് കഞ്ഞി 1. ചെറു പയര് 2. മലര് 3. കൂവളത്തില് വേര് 4. ജീരകം 5. പാല് തയാറാക്കുന്ന വിധം ചെറുപയര്, മലര്, കൂവളത്തില് വേര് ഇവയെല്ലാം കൂടി 15 ഗ്രാം ചേര്ത്ത് ഒന്നര ലിറ്റര് വെള്ളത്തില് അല്പം വറ്റിച്ച് കഷായമാക്കുക. അതില് 60 ഗ്രാം ഞവരയരി വേവിച്ച്് കഞ്ഞി തയാറാക്കുക. അതിലേക്ക് ജീരകം ചേര്ത്ത് കഴിക്കാം. ദശമൂലം കഷായം വച്ച് അതില് കഞ്ഞിവച്ച് പാല് ചേര്ത്തും നല്കാവുന്നതാണ്. 6. ചെറൂള വേര് കഞ്ഞി 1. തെച്ചി വേര് 2. ചെറൂളവേര് 3. ഓരില വേര് 4. ചുക്ക് 5. മൂവിലവേര് 6. കൊടുത്തൂവവേര് തയാറാക്കുന്ന വിധം തെച്ചി വേര്, ചെറൂളവേര്, ഓരില വേര്, ചുക്ക്, മൂവിലവേര്, കൊടുത്തൂവവേര് ഇവയെല്ലാം കൂടി 15 ഗ്രാം ചേര്ത്ത് ഒന്നര ലിറ്റര് വെള്ളത്തില് വറ്റിച്ച് കഷായം തയാറാക്കുക. അതിലേക്ക് 60 ഗ്രാം ഞവരയരി ചേര്ത്ത് കഞ്ഞിവച്ച് കുടിക്കാവുന്നതാണ്. 7. മൂവില വേര് കഞ്ഞി 1. ഓരില വേര് 2. മൂവില വേര് 3. ചുരത്തണ്ട് 4. തഴുതാമവേര് 5. ഞെരിഞ്ഞില് 6. ആവണക്കിന് വേര് 7. ചുക്ക് തയാറാക്കുന്ന വിധം ഔഷധങ്ങളെല്ലാം കൂടി 15 ഗ്രാം ചേര്ത്ത് കുറച്ച് വറ്റിച്ച് കഷായമുണ്ടാക്കി, അതിലേക്ക് 60 ഗ്രാം ഞവരയരി ചേര്ത്ത് കഞ്ഞിയുണ്ടാക്കി കുടിക്കുക. 8. ചെത്തിവേര് കഞ്ഞി 1. ചെത്തിവേര് 2. ചെത്തിപ്പൂവ് 3. കരിങ്ങാലിക്കാതല് 4. താര്താവല് 5. പച്ചനെല്ലിക്ക 6. കൊഴുപ്പ 7. പൊന്കരണ്ടി വേര് 10. ചെറൂളവേര് ചെത്തിവേര്, ചെത്തിപ്പൂവ്, കരിങ്ങാലിക്കാതല്, താര്താവല്, പച്ചനെല്ലിക്ക, കൊഴുപ്പ, പൊന്കരണ്ടി വേര്, ചെറൂളവേര് എന്നിവ 15 ഗ്രാം ചേര്ത്ത് വറ്റിച്ച് കഷായം തയാറാക്കി, അതില് 60 ഗ്രാം ഞവരയരി കഞ്ഞിവച്ച് കുടിക്കുക. 9. കുറുന്തോട്ടി വേര് കഞ്ഞി 1. ഓരിലവേര് 2. മൂവിലവേര് 3. കുറുന്തോട്ടി വേര് 4. കൂവളവേര് തയാറാക്കുന്ന വിധം ഓരിലവേര്, മൂവിലവേര്, കുറുന്തോട്ടി വേര്, കൂവളവേര് എന്നീ ഔഷധങ്ങള് ചേര്ത്ത് കഷായം തയാറാക്കുക. അതിലേക്ക് കഞ്ഞി വച്ച് കുടിക്കാം. 10. തഴുതാമ വേര് കഞ്ഞി 1. ചെറുളവേര് 2. തഴുതാമ വേര് 3. ചെത്തി വേര് 4. ചെറുപയര് തയാറാക്കുന്ന വിധം 15 ഗ്രാം മരുന്ന് ഒന്നര ലിറ്റര് വെള്ളത്തില് തിളപ്പിച്ച് അല്പം വറ്റിച്ച്, 60 ഗ്രാം ഞവരയരി വേവിച്ച് കഞ്ഞിയാക്കുക. 11. മത്തയില തോരന് 1. പയറിന്േറയോ മത്തയുടെയോ അധികം മൂപ്പെത്താത്ത ഇല ചെറുതായരിഞ്ഞത് 300 ഗ്രാം 2. നാളികേരംചിരവിയത് 100 ഗ്രാം 3. ചെറിയ ഉള്ളി 3 എണ്ണം 4. വെളുത്തുള്ളി 2 അല്ലി 5. പച്ചമുളക് 4 എണ്ണം 6. ജീരകം 14 ടീസ്പൂണ് 7. മഞ്ഞള്പ്പൊടി ഒരു നുള്ള് 8. വെളിച്ചെണ്ണ 1 ടേബിള് സ്പൂണ് 9. ഉപ്പ് ആവശ്യത്തിന് തയാറാക്കുന്ന വിധം വെളിച്ചെണ്ണ ചൂടായതിലേക്ക് അരിഞ്ഞ ഇല ഇട്ട് വാട്ടുക.നന്നായി വാടുമ്ബോള് ഉപ്പും ചേര്ത്ത് വയ്ക്കുക. 2 മുതല് 7വരെയുള്ള ചേരുവകള് ചതച്ചത് ഇലകളില് ചേര്ത്ത് ജലാംശം വലിയുന്നതുവരെ ചൂടാക്കുക. 12. ചേമ്ബില പുളികറി 1. ചേമ്ബിന്റെ തളിരിലല 10 എണ്ണം 2. വാളന് പുളിി നെല്ലിക്കാവലുപ്പത്തില് 3. നാളികേരം ചിരകിയത് 150 ഗ്രാം 4. ജീരകം 14 ടീസ്പൂണ് 5. ചെറിയ ഉള്ളി 3 എണ്ണം 6. മഞ്ഞള്പൊടി 14 ടീസ്പൂണ് 7. വെളിച്ചെണ്ണ 1 12 ടേബിള് സ്പൂണ് 8. കടുക്, വറ്റല്മുളക് താളിക്കാന് ആവശ്യമായത് 9. ഉപ്പ് ആവശ്യത്തിന് തയാറാക്കുന്ന വിധം ചേമ്ബിന്റെ തളിരില തെറുത്ത് ചെറുവട്ടത്തില് കെട്ടി എടുക്കുക. പുളികലക്കിയ വെള്ളത്തില് ഇല ഇട്ട് വേവുമ്ബോള് 36 വരെയുള്ള ചേരുവകള് അരച്ചതും ആവശ്യത്തിന് ഉപ്പും ചേര്ത്ത് തിളപ്പിക്കുക. പാകമാകുമ്ബോള് കടുക് ചേര്ത്ത് താളിച്ചെടുത്ത് ഉപയോഗിക്കുക. 13. മുരിങ്ങയില പരിപ്പുകറി 1. മുരിങ്ങയില 1 12 കപ്പ് 2. ചെറുപയര് പരിപ്പ് 1 കപ്പ് 3. മഞ്ഞള്പൊടി 14 ടീസ്പൂണ് 4. പച്ചമുളക് 4എണ്ണം 5. നാളികേരം 12 മുറി 6.ജീരകം 12 ടീസ്പൂണ് 7. വെളിച്ചെണ്ണ ഒരു ടേബിള് സ്പൂണ് 8. ഉപ്പ് ആവശ്യത്തിന് തയാറാക്കുന്ന വിധം ചെറുപയര് പരിപ്പ് പച്ചമുളകും മഞ്ഞള്പൊടിയും ചേര്ത്ത് വേവിക്കുക. ഇതിലേക്ക് 5, 6, 7 ചേരുവകള് അരച്ചു ചേര്ത്ത് തിളപ്പിക്കുക. ഉപ്പ് ആവശ്യത്തിന് ചേര്ക്കുക. പാകമാകുമ്ബോള് വെളിച്ചെണ്ണയും കറിവേപ്പിലയും മുകളില്തൂവി ചെറുചൂടോടെ ഉപയോഗിക്കുക. 14. ചേമ്ബിലക്കൂട്ട് വറുത്തത് 1. ചേമ്ബില 10 എണ്ണം 2. ഉണക്കലരിിി 1 കപ്പ് 3. ഉഴുന്നുപരിപ്പ് 34 കപ്പ് 4. കായം 14 ടീസ്പൂണ് 5. കുരുമുളക് 10 എണ്ണം 6. വെളുത്തുള്ളിിി 5 അല്ലി 7. ജീരകം 12 ടീസ്പൂണ് 8. കടുക് 9. വറ്റല്മുളക് താളിക്കാന് ആവശ്യമായത് 10. വെളിച്ചെണ്ണ 11. ഉപ്പ് ആവശ്യത്തിന് തയാറാക്കുന്ന വിധം 2, 3 ചേരുവകള് തരിയോടെ അരച്ചെടുക്കണം. ഇതിലേക്ക് 4, 5, 6 ചേരുവകളും കൂടി ചേര്ത്ത് അരച്ചെടുക്കുക. ഈ കൂട്ട് ചേമ്ബിലയില് പരത്തി ഇല തെടുത്ത് കെട്ടി ആവിയില് വേവിക്കുക. വെന്തശേഷം ഇല മാവോടുകൂടി ചെറുതായി അരിയുക. ഈ കൂട്ട് കടുക് താളിച്ച് വെളിച്ചെണ്ണയില് വഴറ്റി ചെറുചൂടോടെ ഉപയോഗിക്കുക. 15. മണിത്തക്കാളി ഇലക്കൂട്ട് മണിത്തക്കാളി ഇല 200 ഗ്രാം ഉണക്കലരി പച്ചരി 50 ഗ്രാം കുരുമുളക് 10 എണ്ണം കായം ആവശ്യത്തിന് ഉപ്പ് വെളിച്ചെണ്ണ ആവശ്യത്തിന് തയാറാക്കുന്ന വിധം മണിത്തക്കാളി ഇല വേവിച്ച് ഉപ്പും ചേര്ത്ത് ഉടയ്ക്കുക. ഉണക്കലരി വറുത്ത് കായവും കുരുമുളകും കൂട്ടി പൊടിക്കുക. ഇത് ഇല വേവിച്ചതില് ചേര്ത്ത് ആവശ്യത്തിന് വെളിച്ചെണ്ണയും കൂട്ടി ഉപയോഗിക്കുക. 16. തഴുതാമ ദോശ 1. ദോശമാവ് 500 ഗ്രാം 2. നല്ലെണ്ണ ആവശ്യത്തിന് 3. തഴുതാമയില അരിഞ്ഞത് 250 ഗ്രാം 4. ചെറിയ ഉള്ളി അരിഞ്ഞത് 10 എണ്ണം 5. പച്ചമുളക് അരിഞ്ഞത് 5 എണ്ണം തയാറാക്കുന്ന വിധം ചുടായ കല്ലില് നല്ലെണ്ണ പുരട്ടി മാവു കട്ടിയില് പരത്തുക. 3, 4, 5 ചേരുവകള് അരിഞ്ഞത് ദോശയുടെ മുകളില് വിതറി അടച്ച് വച്ച് വേവിക്കുക. ചെറുചൂടോടെ ഉപയോഗിക്കുക. മുരിങ്ങയില, തഴുതാമ, ചീര, പയറില, മത്തയില , കുമ്ബളത്തില, മണിതക്കാളി, ചേനത്തണ്ട്, ചേമ്ബില, അഗത്തിച്ചീര , ഉലുവച്ചീര തുടങ്ങിയ ധാരാളം ഇലകള് ഈ സീസണില് ലഭ്യമാണ്. പുളിചേര്ത്ത് പാകം ചെയ്യുന്നത് ചില ഇലകള്ക്കുള്ള ചൊറിച്ചില് ഇല്ലാതാക്കുന്നതിന് സഹായിക്കും. 17. പയറില തോരന് 1. അധികം മൂക്കാത്ത പയറിന്റെ ഇല 300 ഗ്രാം 2. നാളികേരം ചിരകിയത് 100 ഗ്രാം 3. പച്ചമുളക് 4 എണ്ണം 4. ജീരകം 14 സ്പൂണ് 5. മഞ്ഞള്പ്പൊടി ഒരു നുള്ള് 6. വെളുത്തുള്ളി രണ്ട് അല്ലി 7. ചുവന്നുള്ളി മൂന്ന് അല്ലി 8. വെളിച്ചെണ്ണ 1 ടേബിള് സ്പൂണ് 9. ഉപ്പ് പാകത്തിന് തയാറാക്കുന്ന വിധം വെളിച്ചെണ്ണ അടുപ്പത്തുവച്ച് ചൂടാക്കുക. ഇതിലേക്ക് അരിഞ്ഞുവച്ചിരിക്കുന്ന പയറിലയിട്ട് വഴറ്റുക. ഇല വാടിത്തുടങ്ങുമ്ബോള് ഉപ്പും ചേര്ത്ത് വയ്ക്കുക. 2 മുതല് 7 വരെയുള്ള ചേരുവകള് ചതച്ചത് ഇലകളില് ചേര്ത്ത് ജലാംശം വലിയുന്നതുവരെ ചൂടാക്കി ഉപയോഗിക്കുക. 18. പത്തിലക്കറി താളിന്റെ ഇല 10 തണ്ട് തകരയില ഒരു പിടി പയറിലലലല 15 തണ്ട് എരുമത്തൂവയില 10 തണ്ട് ചെറുകടലാടി ഇല ഒരു പിടി മത്തന് ഇല 10 എണ്ണം കുമ്ബളത്തില 10 എണ്ണം ചെറുചീരയില ഒരു പിടി തഴുതാമയില ഒരു പിടി തൊഴകണ്ണിയിലലല ഒരു പിടി തയാറാക്കുന്ന വിധം ഇലകള് എല്ലാം ശേഖരിച്ച് ശുദ്ധമായ വെള്ളത്തില് നന്നായി കഴുകിഴയെടുക്കുക. എല്ലാ ഇലകളും ഒരേസമയം ശേഖരിക്കാന് ശ്രമിക്കുക. ഇലകള് വാടി രുചി നഷ്പ്പെടാതിരിക്കാനാണിത്. വെള്ളത്തില് നന്നായി കഴുകിയെടുത്ത ഇലകള് ചെറുതായി അരിഞ്ഞെടുക്കുക. പത്തുകൂട്ടം ഇലകളും ഉപ്പുചേര്ത്ത് നന്നായി വേവിച്ച് ചോറിന് കറിയായി ഉപയോഗിക്കാം. ആവശ്യക്കാര്ക്ക് പച്ചമുളകും തേങ്ങാ ചിരവിയതും ചേര്ത്ത് ഉപയോഗിക്കാവുന്നതാണ്. വെളിച്ചെണ്ണ അല്പം ചേര്ക്കുന്നത് കറിക്ക് കൂടുതല് രുചി ലഭിക്കാന് സഹായിക്കും.